CELEX: 62020TN0673
Language: mt
Date: 2020-11-11 00:00:00
Title: Kawża T-673/20: Rikors ippreżentat fil-11 ta’ Novembru 2020 – Celler Lagravera vs EUIPO – Cyclic Beer Farm (Cíclic)

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/62
            
         
      Rikors ippreżentat fil-11 ta’ Novembru 2020 – Celler Lagravera vs EUIPO – Cyclic Beer Farm (Cíclic)
      (Kawża T-673/20)
      (2021/C 19/66)
      Lingwa tar-rikors: l-Ispanjol
      
         Partijiet
      
      
         Rikorrenti: Celler Lagravera, SLU (Madrid, Spanja) (rappreżentant: J.L. Rivas Zurdo, avukat)
      
         Konvenut: L-Uffiċċju tal-Proprjetà Intellettwali tal-Unjoni Ewropea (EUIPO)
      
         Parti oħra quddiem il-Bord tal-Appell: Cyclic Beer Farm, SL (Barcelona, Spanja)
      
         Informazzjoni dwar il-proċedimenti quddiem l-EUIPO
      
      
         Applikant għat-trade mark kontenzjuża: ir-rikorrenti
      
         Trade mark kontenzjuża kkonċernata: it-trade mark figurattiva tal-Unjoni “Cíclic” – Applikazzjoni għal reġistrazzjoni Nru 17 948 980
      
         Proċedimenti quddiem l-EUIPO: proċedimenti ta’ oppożizzjoni
      
         Deċiżjoni kkontestata: id-deċiżjoni tal-Ħames Bord tal-Appell tal-EUIPO tat-18 ta’ Awwissu 2020 fil-Każ R 465/2020-5
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-deċiżjoni kkontestata sa fejn din, billi tiċħad l-appell ippreżentat minn Celler Lagravera, SLU, tikkonferma d-deċiżjoni tad-Diviżjoni tal-Oppożizzjoni Nru B 3 071 125 li tilqa’ l-oppożizzjoni mressqa kontra l-prodotti kollha tat-trade mark tal-Unjoni Ewropea Nru 17 948 980 “Cíclic” (figurattiva) li tkopri “inbejjed” fil-klassi 33; u
               
            
                  —
               
               
                  tikkundanna għall-ispejjeż lill-parti li topponi jew lill-partijiet li jopponu għal dan ir-rikors.
               
            
         Motiv invokat
      
      Ksur tal-Artikolu 8(1)(b) tar-Regolament (UE) 2017/1001 tal-Parlament Ewropew u tal-Kunsill.